ما بوفانقدان چان کایشیدن کومونیست‌لر و شوروی‌لرین دستکله‌دیگی ایکینجی دوغو تورکوستان جومهوریتینا قارشی چین حؤکومتی نین سینجان جنوبوندا موستقیل بیر ایسلام دؤولتی نین یارادیلماسینا ایجازه وئریب-وئرمه‌یه‌جگینی سوروشماغی خواهیش ائله‌دی. لاکین ما بوفانق بو خواهیشه جیدی یاناشمادی. بونون عوضینه، چین کومونیست‌لری‌نین اوردوسو قینقهایا یاخینلاشاندا ما بیر نئچه میلیون دولارلیق قیزیل گؤتوره‌رک مرکزی کشفیات ایداره‌سینه مخصوص طیاره ایله قاچدی. ما بوفانق اول هومیندان طرفیندن ایداره اولونان تایوان آداسینا، داها سونرا میصیره گئتدی.